દિયોદર તાલુકામાં આવેલા જાડા ગામનો યુવક ત્રણ દિવસ અગાઉ કામે જઇને આવું છું કહી પરત ના આવતા તેના ગુમ થવાની ફરિયાદ નોંધવામાં આવી હતી. યુવક સુરેશ જાડા એલએન્ટી કંપનીના નાણા વિભાગમાં કામ કરતો હતો. સુરેશનો મૃતદેહ બુધવારે કાંકરેજના વરસડા ગામ નજીકથી શંકાસ્પદ હાલતમાં મળી આવતાં ચકચાર મચી ગઇ હતી. કાંકરેજ તાલુકાના વરસડા ગામની સીમમાંથી મંગળવારે સાંજે અજાણ્યા શખસની લાશ પડી હોવાની જાણ થતાં થરા પ્રોબેશનલ પીએસઆઇ બી.એમ. કરમટા સ્ટાફ સાથે ઘટના સ્થળે દોડી ગયા હતા. જ્યાં શરીરના માથાના પાછળના ભાગે ઇજાઓ થયેલી હાલતમાં મૃતદેહ જણાયો હતો. તેમજ તેનું બાઇક પણ ત્યાંથી થે દૂર પડેલું મળી આવ્યું હતું.